Nat babas ELKE intelligente mens weet dat as ’n baba nat is, dit gewoonlik aan een kant van die baba gebeur. Dit is selde anders. Dienooreenkomstig word planne gemaak om die baba droog te hou (doeke ens.) Dit bring my by Thaba Chweu Munisipaliteit. Elke waterpyplyn in die dorp bars of lek nie gereeld nie. Sekere waterlyne lek of bars egter gedurig. Dit is net ’n paar dele van die totale pypnetwerk. Wanneer die wind waai of dit reën net ’n paar druppeltjies, gaan die krag by spesifieke plekke af. Dit is baie min dat die hele sisteem afgaan en as dit gebeur is dit elke keer op dieselfde plekke. In die meeste gevalle is dit altyd dieselfde lyn wat afgaan, terwyl die res goed werk. Nou is my punt: Kyk na die baba. Ons Munisipale tegniese hoofde en werkers weet watter waterlyne en kraglyne of punte pla. Dit is die swak plekke of nat kant van die baba in die sisteem. En TCM ruil gereeld die doek om, soos vir ’n baba. Maar dit is nie ’n baba nie. Doeke omruil en pleisters plak werk nie. Dit is swak skakels in
swak plekke te versterk. As ’n bepaalde skakel met die geringste reën of wind breek, hoe moeilik kan dit wees om daardie skakel te versterk? Dit vereis dalk net ’n dikker draad, beter (dikker) pyp, sterker “fuse” of die verwydering van boomtakke of wortels (die oorsaak). By paaie is die oopmaak van stormwater afleiers gewoonlik die oplossing as dit reën. Is die elektrise skakelaars waterdig? Is die bepaalde koppeling sterk genoeg? Ek weet ’n elektrisiën sal vir my sê daar moet vir veiligheid stroombrekers wees. Natuurlik. Maar waarom vind die probleem altyd op dieselfde plek plaas? Tegnies is daar ’n rede. Daardie redes of swak plekke is bekend. Maak dan tog net die probleemareas behoorlik reg!